মঙ্গলবার ২১-এ পা দিলেন বলিউডের নবাগতা নায়িকা জাহ্নবী কপূর। সদ্য মাতৃহারা মেয়েটি দু’দিন আগেই বলেছিল, এ বছরে সে নিজের জন্মদিন পালন করবে না। কিন্তু, মেয়ের মুখে হাসি ফোটানোর দায়িত্ব তুলে নেন স্বয়ং বাবা। কারণ, মেয়ের জীবনের এই বিশেষ দিনটির জন্য অনেক প্ল্যান করেছিলেন শ্রীদেবী। 
চলতি বছরের জুলাই মাসেই মুক্তি পাওয়ার কথা জাহ্নবী কপূরের প্রথম অভিনীত ছবি ‘ধড়ক’। যা নিয়ে খুবই আশাবাদী ছিলেন তাঁর মা শ্রীদেবী। বলা যায়, অভিনয় জগতে জাহ্নবীর ‘হ্যান্ডস অন ট্রেনিং’-এর দায়িত্বে ছিলেন তার মা-ই।

এই বিষয়ে অন্যান্য খবর

মায়ের ইচ্ছে পূরণ হবে মেয়ের জন্মদিনেই! প্রতিশ্রুতি বনি কপূরের
শ্রীদেবী-কন্যার জন্মদিন! মায়ের উদ্দেশে হৃদয়বিদারক পোস্ট জাহ্নবীর


কিন্তু, বলিউডের প্রথম সুপারস্টার শ্রীদেবীর আকস্মিক মৃত্যুতে সবই যেন তালগোল পাকিয়ে যায় জাহ্নবীর জীবনে। তবে মেয়ের মুখে ফোটানোর জন্য বাবা বনি কপূরই এগিয়ে আসেন শেষে।
পরিবারের সকলকে নিয়ে বাড়িতেই আয়োজন করা হয়েছিল ডিনার পার্টির। সেখানে কপূর পরিবারের অন্য কন্যারাও উপস্থিত ছিলেন। অনিল কপূর দুই মেয়ে, সোনম ও রিয়ার পাশাপাশি সঞ্জয় কপূরের মেয়ে সানায়াও ছিলেন তুতো বোনের জন্মদিনের অনুষ্ঠানে।

ভাইঝির জন্মদিনের অনুষ্ঠানের এই ছবি ইনস্টাগ্রামে পোস্ট করেন কাকা সঞ্জয় কপূর।
বনি কপূরের প্রথম পক্ষের মেয়ে অনশূলাও এসেছিলেন সৎ বোন জাহ্নবীকে শুভেচ্ছা জানাতে।
প্রসঙ্গত, জন্মদিনের সকালটা জাহ্নবী কাটিয়েছিলেন একটি বৃদ্ধাশ্রমে। সেখানের আবাসিকদের মাঝেই কেক কাটেন জাহ্নবী। পরে, রাতে নিদের বাড়িতেও বেশ কয়েকটি কেক কেটে জন্মদিন পালন করেন উঠতি অভিনেত্রী।